[{"text_idx": "#000000", "text": "Skip to primary navigation Skip to main content Skip to primary sidebar Skip to footer"}, {"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Va\u0308a\u0308rikas ta\u0308htpa\u0308ev vajab va\u0308a\u0308rikat ja teemakohast ta\u0308histamist. Taasiseseisvumispa\u0308eva peolaual kohtuvad uus ja vana, veidi nostalgiaho\u0303ngu u\u0308heksaku\u0308mnendate algusest ja imehead Eesti suvemaitsed. Vu\u0308rtsikilu, va\u0308rske kartul, rukkileib, veisekeel, kama, mustikad \u2013 need ko\u0303ik on meie oma maitsed ja maitsvateks roogadeks vormistatuna lausa loodud ilusa pa\u0308eva ta\u0308histamiseks."}, {"text_idx": "#000005", "text": "Hea toiduga ka\u0308ib kaasas hea jook. Sobiva veini valiku teeb eriti lihtsaks Prisma Paar, kus veinid on jaotatud viide toiduga sobivasse kategooriasse: mereandide, kala, valge ja punase liha ning erinevate suupistete ko\u0303rvale. Iga retsepti lo\u0303pust leiad ka sobiva veinisoovituse, mille valis va\u0308lja Prisma Paari sommeljee Kim Moliis."}, {"text_idx": "#000006", "text": "Mis saaks veel rahvuslikum olla, kui meie armas vu\u0308rtsikilu ja va\u0308rske kartul? Sinepist ja meest maitset saanud kaste seob need kaks suurepa\u0308raseks maitseelamuseks, kodumaised vutimunad on ta\u0308pp i-l."}, {"text_idx": "#000007", "text": "Vu\u0308rtsikilu ja va\u0308rske kartuli salat"}, {"text_idx": "#000008", "text": "500 g keedetud ku\u0308lmi va\u0308rskeid kartuleidu 12 vu\u0308rtsikilufileed12 keedetud vutimuna4 sl hakitud murulauku"}, {"text_idx": "#000009", "text": "2 sl o\u0303unaa\u0308a\u0308dikat6 sl rafineerimata rapsi- vo\u0303i ru\u0308psio\u0303li2 sl mahedamaitselist sinepit2 tl vedelat mettsoola, musta pipart"}, {"text_idx": "#000010", "text": "Viiluta vo\u0303i tu\u0308kelda kartulid va\u0308iksemaks. Vispelda kastmeks kokku o\u0303unaa\u0308a\u0308dikas, o\u0303li, sinep ja mesi. Maitsesta kaste soola ja musta pipraga. Vala kaste kartulitele ja sega la\u0308bi. To\u0303sta kastmes kartulid vaagnale vo\u0303i serveerimistaldrikutele. Sa\u0308ti peale vu\u0308rtsikilufileed ja vutimunapoolikud. Raputa salatile hakitud murulauku."}, {"text_idx": "#000012", "text": "See toekas einevo\u0303ileib su\u0308mboliseerib eestlaste igipo\u0303list oskust vo\u0303luda subproduktidest midagi ekstra head. Veisekeel oli ka 80-ndate lo\u0303pus, kui taasiseseisvumiseni ja\u0308a\u0308nud veel o\u0303ige va\u0308he, va\u0308ga populaarne nii kulinaarialettides kui kodudes. Nii et selle toiduga kaasneb kindlasti paljudele va\u0308ike nostalgiamoment."}, {"text_idx": "#000013", "text": "Keedetud veisekeel on o\u0303hukeselt viilutatud, kergelt kadakamarjavinegretis marineeritud ja serveeritud meie kodusel rukkileival, lisandiks mo\u0303rkjad rukolalehed ja pikantsed kapparid. Kui sul just va\u0308ga suurt seltskonda vo\u0303o\u0303rustada ei tule, siis to\u0303ena\u0308oliselt tervet lihatu\u0308kki korraga tarvis ei la\u0308he. Lo\u0303ika a\u0308ra vajalik jupp (siin u 100 g) ja pane u\u0308leja\u0308a\u0308nud keel terve tu\u0308kina leeme sisse tagasi. To\u0303sta ku\u0308lmkappi, kust saad vajadusel ka ja\u0308rgnevatel pa\u0308evadel viile lo\u0303igata ja kasutada kas salatites vo\u0303i vo\u0303ileival.NB! Veisekeele alternatiivina sobib Eesti rohumaaveise steik, mis on grillilt la\u0308bi ka\u0308inud ja seeja\u0308rel viilutatud (na\u0308iteks romsteek vo\u0303i antrekoot)."}, {"text_idx": "#000014", "text": "1 veisekeel, u 1kg2 sibulat20 musta pipra tera5 loorberilehte5 vu\u0308rtsitera2 sl soola"}, {"text_idx": "#000015", "text": "1 sl kadakamarju, peenemaks hakitud2 sl sidrunimahla3 sl oliivio\u0303li0,5 tl soola0,5 tl suhkrutpaar keerdu musta pipartlisaks 4 viilu rukkileiba, peale ma\u0308a\u0308rimiseks vo\u0303id, rukolalehti ja kappareid"}, {"text_idx": "#000016", "text": "Esmalt tuleb veisekeel keeta. Selleks pane liha potti, kata veega. Lisa terved mugulsibulad ja ko\u0303ik maitseained. Aja vesi keema, koori vaht. Keeda keelt 2-2,5 tundi tasasel tulel. Ja\u0308lgi, et liha oleks veega kaetud. Kui tarvis, lisa veidi vett. Kui keel on noaga katsudes pehme, to\u0303sta ta kuumast leemest, kasta korraks ja\u0308a\u0308ku\u0308lma vette ja koori kare nahk. Lo\u0303ika a\u0308ra vo\u0303ileibade tegemiseks vajalik jupp (u 100 g) ja pane u\u0308leja\u0308a\u0308nud keel terve tu\u0308kina leeme sisse tagasi. To\u0303sta ku\u0308lmkappi, kust saad vajadusel ka ja\u0308rgnevatel pa\u0308evadel viile lo\u0303igata ja kasutada kas salatites vo\u0303i vo\u0303ileival. Vinegreti tegemiseks haki kadakamarjad va\u0308iksemaks, nii eraldub neist rohkem maitset. Vispelda kokku sidrunimahl, o\u0303li, suhkur, sool, pipart ja hakitud kadakamarjad. Lo\u0303ika keelest vo\u0303imalikult o\u0303hukesed viilud ja sega need vinegretiga. Lase 15 minutit maitsestuda.Ma\u0308a\u0308ri leivaviiludele vo\u0303id. To\u0303sta leivale rukolalehti, neile sa\u0308ti keeleviilud ja veidi vinegretti. To\u0303sta peale maitseks kappareid. Kasutada vo\u0303ib nii suuri kui va\u0308ikeseid kappareid."}, {"text_idx": "#000017", "text": "Veinisoovitus: Kadakamarjavinegretist maitset saanud veisekeel soolaste kapparitega mustal leival no\u0303uab kaaslaseks kergemat punaveini, millel on siidine tekstuur ja hea happesus. Ha\u0308sti sobib Ts\u030ciilist pa\u0308rit Veramonte Pinot Noir."}, {"text_idx": "#000018", "text": "32 aastat taasiseseisvat Eestit ning ja\u0308rjest peale tulevaid uusi ja uusi maitseid ja imelisi torte, aga vana hea ku\u0308psisetort pole kuhugi kadunud! Vastupidi, see maitsev koogiretro on kodudes endiselt palavalt armastatud. Taasiseseisvuspa\u0308eva ta\u0308histamiseks mo\u0303eldud ku\u0308psisetordi koostisosadeks sobivad kama-hapukoorekreem ja augustikuised metsamustikad."}, {"text_idx": "#000019", "text": "3 pakki kandilisi s\u030cokolaadiku\u0308psiseid1,5 dl piima"}, {"text_idx": "#000020", "text": "600 g hapukoort3 sl suhkrut1,5 sl kamajahu1,5 sl Vana Tallinna liko\u0308o\u0308ri (ei ole kohustuslik)lisaks 200 g mustikaidkaunistuseks paar ruudukest s\u030cokolaadi"}, {"text_idx": "#000021", "text": "Kreemiks sega omavahel hapukoor, suhkur, kamajahu ja kui seda kasutad, ka liko\u0308o\u0308r. Maitse kreemi ja kui oled suur kamafa\u0308nn, vo\u0303id kamajahu veelgi lisada.Esimeseks kihiks kasta 12 ku\u0308psist u\u0308kshaaval piimasse ja lao vaagnale. Ma\u0308a\u0308ri peale kolmandik hapukoorekreemist, puista sellele mustikaid. Nu\u0308u\u0308d lao ja\u0308rgmine kiht ku\u0308psiseid, taas eelnevalt piimast la\u0308bi kastes. /Vajuta ku\u0308psiseid kergelt ka\u0308ega, et nad ja\u0308a\u0308ksid tasase kihina. Aitab ka see, kui mustikaid sa\u0308ttida ku\u0308psiste alla nii, et ku\u0308psistekiht ja\u0308a\u0308ks ilusti sirgelt, mitte lapergune./ Ku\u0308psistele ma\u0308a\u0308ri taas kolmandik kreemist ja mo\u0303ned mustikad. Lo\u0303puks lao peale kolmas kiht ku\u0308psiseid, millele ma\u0308a\u0308ri u\u0308leja\u0308a\u0308nud kreem. Kaunista riivitud s\u030cokolaadi, mustikatega ja soovi korral rukkililleo\u0303itega."}, {"text_idx": "#000023", "text": "Postitus valmis koosto\u0308o\u0308s Prismaga, sealt on pa\u0308rit ko\u0303ik toiduained ja samuti leiab Prisma riiulitelt toitude juurde soovitatud veinid."}, {"text_idx": "#000030", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000032", "text": "Kuidas keeta kondenspiima ehk dulce de leche valmistamine"}, {"text_idx": "#000033", "text": "Lillkapsas kahel moel: lillkapsa\u201dsteigid\u201d ja lillkapsa-sinatipu\u0308ree"}]